[{"text_idx": "#000001", "text": "Beth yw Cywirdeb Gwleidyddol / Marcsiaeth Ddiwyllianol, beth yw ei bwrpas a pham ei fod yn beryglus i bawb"}, {"text_idx": "#000002", "text": "Mae diwylliant cywirdeb gwleidyddol ac identity politics wedi bod o gwmpas yn ei anterth ers chwedegau\u2019r ganrif ddiwethaf. Enw arall ar hyn oll yw Marcsiaeth ddiwyllianol neu Neo Farcsiaeth ac mae wedi ei gynllunio i danseilio normau cymdeithas a gwledydd y byd er mwyn gosod y seiliau ar gyfer y chwyldro rhyngwladol llywodraeth ganolog \u2018Un Byd\u2019 newydd."}, {"text_idx": "#000003", "text": "Ar o\u0302l i\u2019r chwyldro Marcsaidd gwreiddiol i uno holl weithwyr y byd yn erbyn eu cyflogwyr a\u2019r cyfalafwyr fethu, daeth criw o academyddion at ei gilydd i geisio creu symudiad newydd er mwyn annog chwyldro rhyngwladol newydd ble methodd y chwyldro Marcsaidd gwreiddiol."}, {"text_idx": "#000005", "text": "Un o brif gredoau\u2019r sefydliad a\u2019i chefnogwyr oedd bod y gred neu freuddwyd Farcsaidd wreiddiol a hybwyd gan Karl Marx, Friedrich Engels a Lenin, o uno a chodi yn erbyn eu cyflogwyr, wedi methu, a bod felly angen creu mudiad newydd a mwy effeithiol yn ei le \u2013 mudiad nad oedd wedi ei seilio ar chwyldro \u2018y gweithwyr\u2019 ond yn hytrach ar danseilio \u2018gormes diwyllianol y gorllewin\u2019 drwy harnesu a manipiwleiddio diwylliant ei hun."}, {"text_idx": "#000006", "text": "Cred yr aelodau oedd bod gwledydd a diwylliant y gorllewin \u2013 Ewrop ac America yn enwedig \u2013 yn naturiol ormesol. Yn eu tyb nhw roedd gwerthoedd y gorllewin megis rhyddid yr unigolyn a rhyddid barn yr unigolyn, cenedlaetholdeb, y teulu traddodiadol ynghyd a\u2019r gwerthoedd Cristnogol sydd yn gynhenid i ddiwylliant moesol Ewrop, yn arbennig o ddrwg. Ac yn ei barn nhw hefyd roedd y dyn gwyn, ei \u2018batriarchaeth ormesol\u2019 a chyfalafiaeth yn gyffredinol yn rhan fawr o\u2019r broblem. Drwy inffaltreiddio a manipiwileiddio diwylliant yn gyffredinol, bwriad yr intelligentsia rhyngwladol yma oedd ceisio israddoli, tanseilio a dileu\u2019r holl werthoedd uwchlaw mewn ymgais i fraenu\u2019r tir yn barod ar gyfer chwyldro byd-eang comiwnyddol fel yr oedd y symudiad Marcsaidd gwreiddiol wedi bwriadu ei gyflawni \u2013 chwyldro rhyngwladol \u2018iwtopaidd\u2019 a fyddai yn unedig yn ei wrthwynebiad i ormes honedig y gorllewin i ddechrau gyda \u2013 cyn symud ymlaen i holl gyfandiroedd y byd."}, {"text_idx": "#000007", "text": "Yn ystod cyfundrefn orthrymus Hitler yn y 1930au, symudodd y sefydliad a\u2019r rhan fwyaf o\u2019i aelodau amlwg i\u2019r Unol Daleithiau a dod o hyd i gartref newydd ym Mhrifysgol Columbia, Efrog Newydd. Unwaith yn yr UDA, ymledodd eu dylanwad i\u2019r prifysgolion eraill megis Berkeley, Princeton a Brandeis, gan hefyd ymgorffori symudiadau hawliau sifil a gwrth-sefydliadol yr oes. Daeth llyfrau megis Eros and Civilisation a\u2019r papur \u2018Repressive Tolerance\u2019 gan Herbert Marcuse a The Authoritarian Personality gan Theodor Adorno yn lyfrau cwlt gwrth sefydliadol yr oes ac yn arfau effeithiol gan y neo Marcswyr yn erbyn be a welent fel system ormesol yr Unol daleithiau a gwledydd Ewrop yn gyffredinol."}, {"text_idx": "#000008", "text": "Repressive tolerance / Liberating tolerance"}, {"text_idx": "#000009", "text": "Erbyn hyn roedd syniadaeth yr holl aelodau wedi datblygu ac roeddent wedi miniogi\u2019r cynllun ar be yn union oedd angen cymeryd lle\u2019r dosbarth gweithiol fel prif yrrwyr y chwyldro Marcsaidd byd-eang a fethwyd a\u2019i wireddu yn flaenorol. Penderfynwyd mai\u2019r ffordd o wneud hyn fydde creu neu fanipiwleiddio \u2018brawdoliaeth o ddioddefwyr\u2019 allan o\u2019r holl grwpiau lleiafrifol a oedd a\u0302 gwahanol hunaniaethau ac agenda\u0302u i\u2019w gwthio ar y pryd ac yn y presennol."}, {"text_idx": "#000010", "text": "Felly, roedd yr holl symudiadau cymdeithasol oedd yn digwydd ar y pryd yn yr UDA yn arbennig megis ffeministiaeth ail don, comiwnyddiaeth, anffyddiaeth, mewnfudo di reolaeth a \u2018byd heb ffiniau\u2019 , dyneiddiaeth, amlddiwylliannedd, nihiliaeth, hedoniaeth, amgylcheddiaeth, rhyddfrydiaeth rywiol a chyffuriau di ddiwedd, grwpiau lleiafrifol ethnig a \u2018Black power\u2018 (a Black Live Matter erbyn heddiw), a \u2018blaengawrwch\u2019 di gwestiwn yn gyffredinol, yn creu arf perffaith i\u2019r neo Farcswyr eu harnesu a\u2019u manipiwleiddio er mwyn gwthio eu hagenda eu hunain o ymosod ar yr hyn y credent i fod yn wrthwynebus i\u2019r \u2018chwyldro rhyngwladol\u2019 sef y sefydliad Americanaidd ac Ewropeaidd, y teulu traddodiadol, cenedlaetholdeb a chariad at wlad, a\u2019r \u2018dyn gwyn drwg a gormesol\u2019 honedig yn gyffredinol."}, {"text_idx": "#000011", "text": "Rhaid oedd (ac ydi gan eu bod dal wrthi yn ceisio ei ddinistrio) ymgeisio i danseilio\u2019r gwareiddiad gorllewinol yma, ynghyd a \u2018r diwylliant traddodiadol a moesoldeb. Neu, mewn geiriau eraill, bydde agweddau protestio ayb yr holl grwpiau yma yn cael eu camddefnyddio, megis arf, i greu rhaniadau a thensiynnau di ben draw rhwng y rhywiau,y gwahanol hiliau ayb, ac i geisio tanseilio a chwalu cymdeithas a gwledydd y byd er mwyn gosod y seilwaith i drefn newydd fyd eang a fydde, yn anochel, yn unffurf ac yn dotalitaraidd ei ffurf."}, {"text_idx": "#000012", "text": "Nid oedd bellach frwydr i ymladd am hawliau cyfartal i bawb a phob unigolyn o dan yr un cyfansoddiad (yn arbennig yn yr UDA) a\u2019r un gyfraith be bynnag eu daliadau gwleidyddol, eu rhyw, eu crefydd neu liw. Yn hytrach, roedd rwan angen ymgyrchu yn ddi sdop am hawliau arbennig a gwahanol ar gyfer nifer di ri o grwpiau arbennig yn seiliedig ar eu hunaniaethau a\u2019u teimladau, er mwyn ymosod ar, a \u2018rhannu a rheoli\u2019 \u201dy sefydliad\u2019 o bob cyfeiriad posib, a\u2019i danseilio a\u2019i chwalu o\u2019r tu fewn. Ac yn gwbl groes i syniadaeth Martin Luther King, yn ogystal a\u0302 rhyw, daeth lliw croen yn bwysicach nac erioed ac yn arf ynddo\u2019i hun. Yn wahanol i foeswers Dr King, nid cymeriad y person oedd yn cyfri mwyach ond y melanin yn ei groen neu ei chroen."}, {"text_idx": "#000013", "text": "Fel soniwyd, yn o\u0302l y Marcswyr newydd, roedd ac mae \u2018patriarchaeth\u2019 a chyfalafiaeth pob dydd hefyd yn dal popeth a phawb yn o\u0302l ac ar fai am bopeth. Ac roedd ac mae angen i unrhyw un a oedd a\u0302 barn wahanol i\u2019r Marcswyr gael eu hanwybyddu, eu sarhau neu eu tawelu. Gwneir hyn yn arbennig o glir yng ngwaith un o aelodau enwocaf y mudiad cynnar, darlithydd ac un o brif actifyddion Ysgol Frankfurt, Herbert Marcuse. Mae papur enwog Marcuse \u2018Repressive tolerance\u2019 a gyhoeddwyd ym 1965, yn nodi\u2019n glir ac mewn du a gwyn sut yr oedd yn credu bod angen i rhai goddefiadau \u2018gael eu rhyddhau\u2019 (eu stopio) pan mae\u2019n dod at farn y bydde fo a\u2019i gyfeillion yn anghytuno ag o. Yn ei bapur enwog ar y pwnc \u2018Repressive tolerance\u2019, dywed Marcuse:"}, {"text_idx": "#000014", "text": "\u201cLiberating tolerance, then, would mean intolerance against movements from the Right and toleration of movements from the Left\u201d"}, {"text_idx": "#000015", "text": "Sylwer mai diwylliant neu draddodiadau mwy cymdeithasol geidwadol neu draddodiadol sy\u2019n cael eu targedu yma nid y dde neo-ryddfrydol (neu gyfalafiaeth fonopoli i fod yn fanwl gywir) eithafol i wneud gyda\u2019r bancwyr rhyngwladol, arian a chyllid a\u2019r diwydiant rhyfela \u2013 mae\u2019r sefydliadau rhyngwladol rhemp a pwdwr hynnu yn cael eu anwybyddu a chael llonydd gan y neo-Farcswyr yn gyffredinol \u2013 rhywbeth pwysig a pherthnasol iawn i\u2019w nodi wrth geisio edrych ar y pictiwr mawr a dangos mai nid grw\u0302p o ideolegwyr nai\u0308f yn credu yn ddidwyll yn eu hegwyddorion sydd tu o\u0302l i hyn oll."}, {"text_idx": "#000016", "text": "Mae\u2019r dyfyniad yma uwchben gan Marcuse yn mynd at graidd y symudiad ac yn dangos mae symudiad gwbl anoddefgar ac anrhyddfrydol ydi hwn sydd yn cuddio o dan glogyn goddefgarwch a rhyddfrydiaeth \u2018flaengar\u2019. Aeth Marcuse ymlaen i fod yn aelod blaenllaw o\u2019r OSS (Office of Strategic Services) \u2013 asiantaeth ryfel a deallusrwydd rhyfel llywodraeth yr Unol Daleithiau yn ystod yr ail ryfel byd, a rhagflaenydd i\u2019r CIA / Central Intelligence Agency."}, {"text_idx": "#000017", "text": "Mae Critical theory yn dechneg arall a gafodd ei greu a\u2019i bregethu i fyfyrwyr gan aelodau\u2019r ysgol Frankfurt fel rhan o symudiad yr ysgol \u2013 gan Max Horkheimer yn enwedig. Yn rhan o Farcsiaeth ddiwylliannol yn gyffredinnol, pwrpas Critical theory oedd/ydi beirniadu ac ymosod ar bopeth sydd yn graidd i ddiwylliant haniaethol Ewropeaidd yn arbennig \u2013 yn cynnwys y teulu, traddodiad a diwylliant cenedlaethol, teyrngarwch i genedl a chenedlgarwch, moesoldeb a gwerthoedd moesol a Christnogol, perthnasau hetero rywiol dynion a dynesau a\u2019i gilydd a chyfalafiaeth bob dydd."}, {"text_idx": "#000018", "text": "Y nod oedd ac ydi, drwy\u2019r system addysg ac academia, gwleidyddiaeth, y cyfryngau a diwylliant yn gyffredinol, dileu a dinistrio\u2019r holl nodweddion yma ac yn eu lle, gosod ffordd cwbl newydd o feddwl ac o fyw fydde yn araf deg yn datblygu i fod \u2018y norm newydd\u2019 ac yn rhan o un diwylliant rhyngwladol o dan drefn bydol newydd (New world order). Gwelir hyn yn weddol amlwg yn un o ddyfyniadau Horkheimer o\u2019r cyfnod:"}, {"text_idx": "#000019", "text": "\u201cThe Revolution won\u2019t happen with guns, rather it will happen incrementally, year by year, generation by generation. We will gradually infiltrate their educational institutions and their political offices, transforming them slowly into Marxist entities as we move towards universal egalitarianism.\u201d \u2013 Max Horkheimer"}, {"text_idx": "#000020", "text": "Roliwch ymlaen i heddiw, dros hanner canrif yn ddiweddarach ac mi allwn weld, hyd yma, fod y peiriannwyr cymdeithasol meglamaniacal yma wedi bod yn dra llwyddiannus yn eu hymgyrchoedd i drawsnewid diwylliant a chymdeithas. Erbyn hyn mae diwylliant honedig \u2018woke\u2019 cywirdeb gwleidyddol ac ymosod ar ryddid barn yn sefydliadol, a bellach i\u2019w weld yn rhan greiddiol o brifysgolion, colegau ac ysgolion yn y gorllewin a thu hwnt."}, {"text_idx": "#000023", "text": "Ac mae unrhyw farn sydd wedi ei benderfynu ganddynt i fod \u2018yn annerbyniol\u2019 unai yn cael ei wahardd neu ei labelu yn \u2018siarad casineb\u2019 a\u2019i sensro. Os oes un lle ble dyle confensiynau, agweddau a daliadau pobol gael eu herio a\u2019i procio, a ble gellir dadlau ac ystyried pob syniad o dan haul er mwyn datblygu gallu a sgiliau\u2019r unigolyn i feddwl a chanfod barn ei hunan yn y byd, prifysgolion a cholegau ydi un o\u2019r llefydd amlwg hynnu."}, {"text_idx": "#000024", "text": "Ond dim mwyach mae\u2019n ymddangos. Rwan, ynghyd ag ysgolion, maent yn ymdebygu mwy i ganolfannau indoctroneiddio Orwelaidd lle mae\u2019r rhaid i bawb feddwl yr un fath neu gael eu cosbi am wrongthink os nad ydynt yn cydymffurfio."}, {"text_idx": "#000025", "text": "Ffeministiaeth fodern \u2013 ymosodiad bwriadol ar ferched, nid eu hachubiaeth"}, {"text_idx": "#000026", "text": "Ychydig sy\u2019n amgyffred y posibiliad mae ymosodiad ar ferched yw ffeministiaeth fodern \u2013 ffeministiaeth ail don, trydydd a phedwaredd ton yn enwedig."}, {"text_idx": "#000027", "text": "Anaml mae yn cael ei grybwyll mai ddim ond yn 1918 y pasiwyd Deddf Seneddol i roi hawl i i ddynion dros 21 oed bleidleisio, p\u2019un a oeddent yn berchen ar eiddo ai peidio, ac i fenywod dros 30 oed yn ogystal."}, {"text_idx": "#000028", "text": "Ddeng mlynedd wedyn, yn 1928, o\u2019r diwedd enillodd fenywod hefyd gydraddoldeb etholiadol pan roddodd Deddf 1928 y bleidlais i bob merch dros 21 oed. Felly mae\u2019r syniad yma mae gormes dynion yn gyffredinol sydd tu o\u0302l i bopeth yn ychydig o ffalasi o\u2019r dechrau. Gormes ar holl ddynion a merched gan ethol rai sydd wedi ac sydd yn dal i fod mewn bodolaeth yw hyn wedi bod erioed-ethol rai sydd fel arfer yn perthyn i\u2019r elit sefydliadol ariannol a gwleidyddol \u2013 ac elit sydd wedi ac sydd dal gyda\u2019r pw\u0302er i yrru miliynau o ddynion ifanc i ryfel i gael eu lladd a\u2019u chwythu i ddarnau mewn rhyfeloedd y mae\u2019r elit yma yn aml wedi eu creu ac yn elwa ohonynt yn ariannol."}, {"text_idx": "#000029", "text": "Ac erbyn hyn, ac yn wahanol i\u2019r holl brotestio sydd yn honni yn wahanol, er bod cydraddoldeb cyfleodd bellach yn bodoli yn gyfreithiol rhwng merched a dynion ym mhob maes, mae\u2019r ymgyrchu ffeministaidd di ddiwedd wedi ei hen herwgipio gan y rhai hynnu sydd am ymosod ar ferched a chryfderau a rhinweddau creiddiol menywaidd a benyweidd-dra."}, {"text_idx": "#000033", "text": "Yn yr un modd a\u2019r pwynt uchod, mae\u2019r agenda yma hefyd yn ymosod ar ddynion a chryfderau creiddiol gwryw, a\u2019u gwneud allan i fod yn rinweddau cul, hen ffasiwn a chynhenid ormesol a threisgar. Ac yn yr un modd, rhaid annog dynion i fod yn deyrngar i gwmni\u0308au, i gorfforaethau, i gonsumerism ac i\u2019r wladwriaeth yn hytrach nag i\u2019w teuluoedd, eu gwragedd, i gymdeithas ac i\u2019r genedl."}, {"text_idx": "#000034", "text": "Mae\u2019r rhan fwyaf dwi\u2019n siw\u0302r yn cefnogi hawliau cyfle cyfartal i ddynion ac i ferched. Ond er hyn, mae merched a benyweidd-dra, yn ogystal a\u0302 dynion a gwrywdod, drwy gynllun, yn cael eu hymosod arnynt gan y peirianwyr cymdeithasol. Mae harddwch yn ogystal a\u0302 thueddiad a sgiliau naturiol merched i feithrin a gofalu am blant ac eraill yn cael eu hymosod arnynt yn gyntaf, gyda merched rwan yn cael eu hannog i ddad harddu eu hunain yn fwriadol mewn bob ffordd bosib, i ddinistrio\u2019r agweddau hynnu ohonynt sydd yn ei gwneud yn unigryw fenywaidd, ac i\u2019w hannog i fod yn \u2018fwy fel dynion\u2019, yn andrognous neu yn ddi ryw. Yn yr un modd mae dynion yn cael eu hannog i fod mwy fel merched, yn androgonous neu yn ddi ryw."}, {"text_idx": "#000035", "text": "A rwan mae hyd yn oed yr hawliau cyfiawn elfennol hynnu o gydraddoldeb i ddynes ac i ddyn yn wyneb y gyfraith y gall bawb ei gefnogi ac a frwydrwyd yn haeddiannol amdanynt, o dan fygythiad ac yn cael eu hisraddio a\u2019u diystyru gan y peirianwyr cymdeithasol \u2013 hynnu drwy ddod a\u2019r mater diweddaraf i mewn sef materion trans di gwestiwn."}, {"text_idx": "#000036", "text": "Beth bynnag eich barn neu ddim ar y pwnc, gyda\u2019r mater diweddar yma, gwelir hawl sylfaenol dynes neu ddyn fiolegol i breifatrwydd ac i hyd yn oed ddiffinio eu hunain fel dyn neu ddynes fiolegol, o dan fygythiad gan ei fod yn cael ei fynnu mae jisd label amhendant yw rhyw sydd yn gallu newid ar fympwy. Ar ben y gwallgofrwydd yma, mae ymgais gan awdurdodau i orfodi pobol i wneud disgrifiadau biolegol anwir o eraill neu risgio cael eu harestio am \u2018siarad neu annog casineb\u2019."}, {"text_idx": "#000038", "text": "Mae\u2019r diffyg preifatrwydd yma yn cynnwys stafelloedd newid a thoiledau a all gynnwys plant, boed yn fechgyn neu ferched. Felly ar o\u0302l degawdau o ymgyrchu yn gyfiawn am gyfartaledd i ferched, mae hyn yn barod yn dechrau cael ei ddiystyru a\u2019i sathru arno gan yr ymgyrchoedd gorffwyll. Ond nid yma mae hyn yn mynd i stopio dwi\u2019n ofni. Y cam nesaf y mae\u2019r peirianwyr cymdeithasol am ei wthio os cawn ei ffordd yw transhumanism sef cyfuno neu asio pobol gyda thechnoleg/peiriannau. Yn barod mae gwladwriaethau yn dechrau gwthio\u2019r syniad o roi hawliau dynol i robotiaid. Mwy am hyn islaw."}, {"text_idx": "#000039", "text": "Dwi\u2019n ofni mae twyll yw rhan fwyaf o ffeministiaeth fodern \u2013 ffeministiaeth trydydd/pedwaredd ton yn enwedig. Twyll sydd, yn unol a\u0302\u2019r cynllun cywirdeb gwleidyddol, Ysgol Frankfurt a Marcsiaeth ddiwylliannol, wedi ei gynllunio i danseilio cymdeithas fel yr ydym yn ei hadnabod, drwy ddinistrio\u2019r uned deuluol draddodiadol ac i greu amwysedd a thensiwn di ben draw rhwng dyn a dynes a\u2019u perthynas naturiol nhw."}, {"text_idx": "#000040", "text": "Mae cyfartaledd cyfle wedi ei osod mewn cyfraith. Ond, er anaml yn beth poblogaidd i\u2019w awgrymu, pan mai\u2019n dod at y \u2018gap cyflog\u2019 credir gan nifer cynyddol erbyn hyn fod y gwahaniaeth ariannol yma rhwng dyn a dynes wedi ei ddangos i fod yn rhywbeth sydd yn ddibynnol ar ddymuniad dynion yn gyffredinol i weithio oriau hirach, a merched i hefyd gael plant wrth gwrs\u2013 y gwahaniaeth rhwng cyflog pendant ac oriau a weithiwyd."}, {"text_idx": "#000041", "text": "Pwysig cofio hefyd yn fy marn i nad yw cyfartaledd cyfle yn golygu cyfartaledd canlyniad. Hynny yw, er gwaethaf y cyfle cyfartal sydd i ddyn neu ddynes, ni ellid a ni ddylid gorfodi fod yr un canlyniad yn cael ei weld. Er enghraifft, os oes 5 dynes a 5 dyn yn mynd ar gwrs hyfforddi i fod yn weithwyr carffosiaeth, gwiriondeb llwyr fydde gorfodi, yn erbyn ewyllys unrhyw unigolyn, fod 5 dyn a 5 dynes yn dal yn awyddus i weithio fel gweithwyr caerffosiaeth ar ddiwedd y cwrs."}, {"text_idx": "#000042", "text": "Hynny yw ni ddylid gorfodi fod yr un canlyniad cyfartal yn digwydd gan fod hyn yn ddibynnol ar ddymuniad a hefyd sgiliau neu allu\u2019r unigolyn \u2013 a ddim yn rhywbeth y dyle gael ei fynnu neu orfodi. Byse mynnu cyfartaledd canlyniad bob amser yn bob man, yn mynd yn groes i \u2018hawliau dynol\u2019 y dynion a\u2019r merched ac , yn, wel, jisd gwirion."}, {"text_idx": "#000043", "text": "Erbyn hyn, er eto ddim yn rhywbeth arbennig o boblogaidd i\u2019w bwyntio allan ac efallai ddim yn broblem ddybryd beth bynnag, ond mewn nifer o achosion, gellid dweud fod merched hyd yn oed gyda mantais dros ddynion o ran discrimneiddio positif ar gyfer nifer o swyddi \u2013 yn y sector gyhoeddus yn enwedig \u2013 gan eu bod yn aml yn cael eu ffafrio ar gyfer swyddi yn seiliedig ar eu rhyw ac ar y quotas a\u2019r ticio bocsus \u2018cywir\u2019 a welir yn gynyddol i orfodi mwy o ferched i swyddi nad ydynt o anghenraid gyda diddordeb ynddynt. Hyn yn hytrach na chael eu derbyn ar eu merit a\u2019u sgiliau eu hunain fel dwi\u2019n bersonol yn credu\u2019r dyle ddigwydd yn achos pawb pan mae\u2019n dod at swyddi a phethe o\u2019r fath."}, {"text_idx": "#000045", "text": "A rwan mae rhan fwyaf o gwplau a pharau priod yn gorfod gweithio ill dau er mwyn cadw fynu gyda\u2019r biliau a hefyd creu mwy o gyfalaf i wario ar gynnyrch a thechnoleg newydd di ben draw \u2013 neu bod yn unedau consumerist teyrngar i\u2019w roi o mewn ffordd arall. Unwaith eto y corfforaethau a\u2019r bancwyr sydd yn elwa."}, {"text_idx": "#000048", "text": "Mewn geiriau eraill, gellid dadlau mae rhith ydi\u2019r chwyldro ffeministiaeth fodern wedi bod gan fod merched/gwragedd yn syml rwan yn gweithio a \u2018rhoi o\u2019u hunain\u2019 i\u2019r system gyfalafol ble o blaen nid oeddynt yn gwneud hynnu o anghenraid. Gellid dadlau felly fod merched yn arfer bod yn fwy rhydd o\u2019r system gyfalafol/gorfforaethol na dynion yn gyffredinol."}, {"text_idx": "#000049", "text": "A gellid hefyd ddadlau bod merched a dynion yn fwy caethiwus rwan, ac mewn system fwy ddibynnol a slafaidd o ran cael eu cyflogi gan \u2018y system\u2019 nac y mae rhai yn honni yr oeddynt yn y cyfnod cyn cael \u2018eu rhyddhau\u2019 gan y chwyldro rhyw a ffeministiaeth fodern. Tybed ai \u2018slight of hand\u2019 neu \u2018bait and switch\u2019 fydde\u2019r termau cywir am hyn, ble mae rheolau\u2019r ge\u0302m yn sydyn cael eu newid a\u2019i switchio ond yr un meistri sydd yn elwa."}, {"text_idx": "#000050", "text": "Felly mae\u2019r peirannwyr cymdeithasol wedi ac yn defnyddio\u2019r honedig ryddid ffeministaidd i ymosod ar ferched ac ar fenyweidd-dra ei hun, yn ogystal ag ar wrywdod hefyd yn y broses. A thra bod merched a bechgyn ar hyn o bryd yn rhydd i wneud pa bynnag ddewisiadau maent eisiau mewn bywyd; i weithio, i beidio gweithio, cael plant neu beidio, neu gymysgedd o\u2019r rhain, mae\u2019n bwysig amgyffred ac ystyried fod dylanwadau gan y cyfryngau a diwylliant torfol modern yn eu harwain oll ar gafaelion yn fwriadol."}, {"text_idx": "#000052", "text": "Ac, yn gyffredinol, os ydi pobol eisiau bod yn wirioneddol radical y dyddiau yma yne mae angen anwybyddu\u2019r holl bropaganda gwrth deuluol a chefnogi\u2019r syniad o uned deuluol unedig ac o dad a mam \u2018draddodiadol\u2019 fel sydd i\u2019w ganfod fel norm o fewn holl fyd natur. Ac eto, na, nid yw hynnu yn golygu bod yn ddilornus, o ddiystyru neu fod yn gas tuag at y rheiny na sydd yn ffitio\u2019r mowld yma."}, {"text_idx": "#000053", "text": "Yn eironig, o be dwi hefyd yn ei weld yn gyffredinol, yn aml daw\u2019r snobyddiaeth a\u2019r pwysau yma i holl ferched fod yn ferched \u2018modern\u2019 a \u2018rhydd\u2019, gan ferched eraill \u2013 sydd yn aml yn ceisio mynnu fod pob merch yn ymwrthod a\u2019r syniad erchyll o orthrymus o ddewis aros adre a helpu i greu cartref ayb. Mae hyn oll hefyd ynglyn a dewis personol unigolyn wrth gwrs. Ymddengys fod yr eironi o drio dadlau yn erbyn holl ryddid personol dynes neu ddyn i ddewis eu trywydd ei hun mewn bywyd yn o\u0302l ei dymuniad nhw, yn aml cael ei golli. Ydi merch neu ddyn yn \u2018fwy rhydd\u2019 os yn cael eu gorfodi i weithio i gorfforaeth, bennaeth neu i\u2019r wladwriaeth? Go brin. Os yn gweithio i\u2019w hun ac yn gosod fynu busnes ei hun yne efallai wir."}, {"text_idx": "#000057", "text": "Ac wrth gwrs, un peth sydd ddim yn aml gael ei annog neu ei drafod gan ferched a\u2019r cyfryngau heddiw ydi i ddathlu eu benyweidd-dra naturiol, eu harddwch a\u2019u rhinweddau benywaidd traddodiadol yn gyffredinol, ac i ystyried magu plant a dechrau teulu \u2013 mae awgrymu neu drafod pethau o\u2019r fath yn gyffredinol yn fath o heresi fodern arall. Mae gwir bw\u0302er merched yn eu rhinweddau benywaidd naturiol yn fy marn i, nid yn yr agenda syrffedus i fod yn union fel dynion ac i gystadlu gyda dynion er mwyn ceisio profi rhywbeth drwy\u2019r amser. Er, fol nodwyd, mae hyn i gyd am ddewis personol yn y pen draw wrth gwrs."}, {"text_idx": "#000058", "text": "Ac o be allai weld, mae merched yn cael eu gwneud i deimlo\u2019n euog ac yn cael ei israddoli am ddewis bod yn wragedd ty\u0302 neu am aros adre yn edrych ar o\u0302l plant, fel tae hyn yn ryw fath o drosedd erchyll yn hytrach na dewis a rhan o broses naturiol magu teulu a meithrin plant i\u2019r byd."}, {"text_idx": "#000059", "text": "Ond y gwir yw, o fewn y tua 20-30 mlynedd dwethaf yn enwedig, fod sefyllfaoedd domestig o\u2019r fath wedi mynd o fod y norm, i gael eu disgrifio fel rhai cul a cheidwadol. Ond, fel soniwyd, erbyn heddiw mae \u2018ceidwadaeth\u2019 o\u2019r fath yn radical gan mae\u2019r norm erbyn hyn, yn o\u0302l y naratif cyfryngol, ydi hedoniastiaeth di derfyn, teuluoedd anrhaddodiadol, anfoesoldeb , narsisistiaeth a rhyw arbrofol a \u2018anturus\u2019 gyda chymaint bobol o ba bynnag ryw neu rywioldeb bosib \u2013 yr agweddau yma ydi\u2019r normau newydd \u2013 bron gellid dweud eu bod, yn eironig, wedi tro yn normau ceidwadol erbyn hyn. Ac felly agweddau traddodiadol neu nodweddiadol geidwadol ydi\u2019r gwir radicaliaeth neu alternatif modern erbyn hyn mai\u2019n ymddangos. Gyda ymddiheuriadau am y gymnasteg feddyliol."}, {"text_idx": "#000060", "text": "Ac na, nid oes ryw gonspirasi gudd a phatriarchaeth ormesol yn rheoli cymdeithas a gwneud yn siw\u0302r fod merched yn cael eu cadw lawr a\u2019u gormesu. Y gwir yw, tan tua dechrau 2020 oleiaf, nad yw merched (a dynion hefyd) yn y gorllewin erioed wedi cael pethe mor dda a\u0302 sut mae pethe wedi bod yn y degawdau diwethaf \u2013 erioed wedi cael gymaint o ryddid, o gyfleon, o gydraddoldeb cyfle ac o ddewisiadau a rhyddid i wneud eu penderfyniadau eu hunain mewn bywyd."}, {"text_idx": "#000063", "text": "Felly rhaid hefyd gofyn y cwestiwn i ferched ac i ddynion sydd yn dilyn dogma selotaidd ffeministiaeth fodern yn ddi gwestiwn \u2013 onid ydi ffeministiaeth fodern wedi bod yn dric creulon ar ferched ac ar ddynion, ac, yn hytrach na\u2019u hachubiaeth, wedi yn lle bod yn ymosodiad ar ferched, ar fenyweidd-dra ac ar wrywdod yn gyffredinol?"}, {"text_idx": "#000064", "text": "Un o\u2019r materion diweddaraf yn syrcas gwiriondeb identity politics ag a welir yn gynyddol, ydi\u2019r hysteria i\u2019w wneud gyda materion trans. Mae gan bawb wrth gwrs yr hawl i gael eu trin gyda pharch, dealltwriaeth a gofal be bynnag ei sefyllfa. Ac mae pob person yn rhydd i fynegi ei hunain, ei rhywioldeb ac i wisgo be bynnag mae\u2019n nhw eisiau cyn belled a\u0302\u2019u bod yn cadw at gyfraith gwlad a ddim yn anafu neb."}, {"text_idx": "#000065", "text": "Ond beth bynnag y gwahanol farnau, mae gwahaniaeth sylfaenol rhwng rhywioldeb person a rhyw biolegol person. Mae digon o arbenigwyr yn y byd sy\u2019n gallu cyflwyno\u2019r dystiolaeth yma yn well na fi dwi\u2019n siw\u0302r ond y ffaith syml yw y gall unrhyw feidrolyn weithio allan fod y gwahaniaeth yn y ddau ryw yn ffaith fiolegol greiddiol sydd yn ymwneud a dynes fiolegol gyda\u2019r cromosomau XX a dyn biolegol gyda\u2019r cromosomau XY \u2013 gyda nifer fach iawn o hermaphrodites (neu bobol rhwngryw / intersex) gyda marciau cromosomaidd a/neu organau rhywiol amrywiol yn bodoli hefyd fel eithriad i\u2019r norm \u2013 rhwng 0.018% a 1.7% o\u2019r boblogaeth mae\u2019n ymddangos yn dibynnu ar y gwahanol farnau meddygol o ran diffiniadau. Ac oes mae ffashiwn beth a norm mewn natur \u2013 ac nid yw dweud hynnu yn gyfystyr a diystyru neu ddilorni eithriadau i\u2019r norm."}, {"text_idx": "#000066", "text": "Ond ni ellid newid ffeithiau syml fel be ydi bioleg greiddiol pobol, dim bwys faint bynnag o weiddi a wneir i\u2019r gwrthwyneb \u2013 heb fynd i fyd dychrynllyd a dystopaidd y doctoriaid geneteg ac eugenics hynnu sydd a\u2019u pryd ar chware Duw a cheisio creu dynoliaeth robotaidd synthetig newydd oleiaf."}, {"text_idx": "#000067", "text": "Ac nid oes gan neb yr hawl mynnu fod eraill yn derbyn be bynnag maent yn credu ynddo fel ffaith \u2013 yn arbennig pan yn dod at fynnu, yn erbyn ewyllus eraill, fod yr eraill hynnu yn defnyddio disgrifiadau biolegol sydd yn ffeithiol anghywir."}, {"text_idx": "#000068", "text": "I\u2019w roi mewn ffordd arall eto \u2013 mae gan unrhyw un berffaith hawl i ddisgrifio ei hun fel teimlo fel dyn, fel dynes, fel ceffyl, jira\u0301ff, ci, wiwer, fel Elvis Presley neu fel Jimmy Tarbuck os mae dyne yw eu dymuniad. Ond nid ydi hynnu yn golygu mae jira\u0301ff, Elvis neu Jimmy Tarbuck ydynt, ac mae ceisio hawlio hynnu fel ffaith fiolegol neu ffeithiol yn wallgofrwydd ac yn anwiredd. Petai newid ffeithiau fel hyn yn bosib yn y dull (pardwn y term) \u2013 wili nili yma, mi fyswn wedi hen hawlio mae\u2019r frenhines ydwi a fy mod felly yn hawlio ei holl gyfoeth. Neu Bill Gates ydwi mewn ffurf ci ac yn mynnu yn gyfreithiol fy mod yn haeddu ei holl gyfoeth tra\u2019n gorweddian o gwmpas ei wahanol balasau yn y byd yn buta mefus a chyfarth ar y postmon."}, {"text_idx": "#000069", "text": "Tranhumanism/Artificial Intelliegence a\u2019r \u2018pedwerydd chwyldro diwydiannol\u2019"}, {"text_idx": "#000070", "text": "Cyn hir mi fydd pethe yn ymwneud gyda materion trans, hil a ffeministiaeth hefyd yn gwneud lle i\u2019r mater nesa diweddaraf i gael ei wthio gan y globaleiddwyr \u2013 sydd yn debygol o fod y mater wirioneddol orffwyll a pheryg o transhumanism, AI/Artificial Intelligence ac awtimediddio sef ymgyrch arall y globaleiddwyr truenus i geisio rhoi \u2018hawliau dynol\u2019 i robotiaid a hefyd gyfuno pobol cig a gwaed gyda pheiriannau a\u2019r dechnoleg ddiweddaraf er mwyn creu \u2018pobol neu \u2018pobots\u2019 (pobol/robots) AI newydd\u2019."}, {"text_idx": "#000071", "text": "Mae arwyddion o\u2019r bwriad yma yn cael eu gweld a\u2019u clywed yn barod. Unwaith eto, y nod yw tanseilio cymdeithas, dynoliaeth a gwareiddiad fel rydym yn eu habod, er mwyn ennill grym a rheolaeth i system un byd dotalitaraidd y globaleiddwyr, ble mae\u2019r dechnoleg ddiweddaraf ynghyd a \u2018gwyddonwyr\u2019 yn ein rheoli oll."}, {"text_idx": "#000074", "text": "Mi ddyle fod yn weddol amlwg i bawb o edrych ar hanes pa mor beryg yw\u2019r math yma o gyfreithiau, sydd yn cynnwys cyfreithiau diweddar mympwyol a pheryg \u2018siarad casineb\u2019 a greuwyd gan y wladwriaeth \u2013 gwladwriaeth sydd am reoli pa eiriau y gallwn ddweud neu beidio drwy greu cyfreithiau ble mae person yn gallu mynd i garchar am ddim ond ddewis gair, geiriau neu farn nad yw\u2019r awdurdodau yn barnu i fod yn dderbyniol."}, {"text_idx": "#000076", "text": "A phan mae canwr byd enwog megis y canwr Sam Smith yn cyhoeddi, fel y gwnaeth yn 2019 gyda chefnogaeth y prif gyfryngau yn cynnwys y BBC, ei fod o hyn allan i gael ei adnabod fel \u2018nhw\u2019 neu \u2018rheiny\u2019 yn hytrach na \u2018fo\u2019, ac yn mynnu fod pawb yn cadw at y termau gwallgof ac anwir yma, yne gallwn ddatgan yn glir fod hyn yn ymosodiad ar resymeg ac felly yn ymosodiad ar wareiddiad."}, {"text_idx": "#000077", "text": "Ac felly mae dyletswydd arnom ni i alw allan ac ymwrthod a gwiriondeb o\u2019r fath. Oherwydd, i\u2019r rhai sydd yn gyfarwydd gyda gwaith Bertrand Russell, George Orwell, y brodyr Huxley ac eraill, mae angen sylweddoli mai bwriad y peiriannwyr cymdeithasol yw cyfyngu ar nid yn unig y geiriau y gallwn ddefnyddio ond hefyd y rhyddid meddwl sydd yn perthyn i ni oll \u2013 a hynnu nes ein bod, yn llythrennol, yn galw eira yn ddu a nos yn ddydd. Dwi\u2019n credu ei fod yn amser i bobol o bob cefndir i ddechrau datgan yn glir \u201cNid yw\u2019r ymerawdwr/wyr yn gwisgo unrhyw ddillad\u201d a rhoi stop ar y gwiriondeb peryg yma sydd wedi amlygu ei hun yn y blynyddoedd diweddar yn enwedig. Digon yw digon."}, {"text_idx": "#000079", "text": "Dwi ddim wastad yn ffan o be mae sawl person sydd yn wyneb y cyhoedd yn ei ddweud na\u2019r ffordd y maent yn ei ddweud ond dwi erioed yn cofio mynnu nad oes ganddynt hawl i ddweud be maent eisiau. Ar adegau dwi ddim hyd yn oed yn ffan o be dwi fy hun yn ei ddweud neu\u2019r ffordd rwy\u2019n ein ddweud ond dwi\u2019n trio maddau i fy hun heb or hunan fflangellu."}, {"text_idx": "#000080", "text": "Ond os ydi pawb yn mynd i grio mewn i\u2019w fests a chael strops gwirion bob tro mae rhywun yn unai dweud rhywbeth ffeithiol gywir neu ddweud rhywbeth nad ydynt yn ei hoffi yne mae pethe yn mynd i fynd yn fle\u0302r iawn i gymdeithas."}, {"text_idx": "#000082", "text": "Trosedd ddieflig Meic yn o\u0302l rhai mae\u2019n ymddangos, oedd disgrifio ac arsylwi fod niferoedd Mwslemiaid yng Nghaerdydd yn uwch nac y bu. Heb unrhyw ragfarn, emosiwn neu gasineb, mae hyn yn ffeithiol gywir ac yn amlwg i unrhyw un sy\u2019n byw yn y ddinas p\u2019unai oes ganddynt farn neu ddim ar y peth. Dengys sensws ONS fod poblogaeth Fwslemaidd Cymru wedi dyblu i 45,950 rhwng 2001 a 2011, gyda\u2019r rhan fwyaf o\u2019r cynnydd yma i\u2019w weld yng Nghaerdydd sydd gyda poblogaeth o 23,656 o Fwslemiaid. Erbyn y sensws nesa yn 2021 gallwn ddarogan y bydd y swm yma o bosib wedi dyblu eto. Ddim mai hil ydi Mwslemiaeth beth bynnag wrth gwrs, ond yn hytrach crefydd."}, {"text_idx": "#000087", "text": "Ac mae\u2019n amlwg nad oes cysondeb gan bawb pan mae\u2019n dod at hiliaeth. Yn bersonol rwyf yn ebyn hiliaeth tuag at unrhyw bobol neu hil, a phan siaredir allan yn erbyn hiliaeth yn erbyn pobol o liw croen tywyll yne mae pawb yn haeddiannol gytun a chefnogol i atal y fath beth. Ond os dalir yr un safonau ac egwyddor i siarad allan yn erbyn hiliaeth yn erbyn pobol croenwyn/caucasian \u2013 lleiafrif ethnig o oddeutu 11.5% yn y byd \u2013 yne yn sydyn mae\u2019r rheolau yn newid ac yn sydyn, y rhai sydd yn siarad allan yn erbyn y fath anoddefgawrch a hiliaeth yw\u2019r rhai sydd yn cael eu hymosod arnynt am fod yn \u2018eithafwyr hiliol\u2019."}, {"text_idx": "#000092", "text": "Gwleidyddion ddim yn deall egwyddor greiddiol rhyddid barn"}, {"text_idx": "#000093", "text": "Mae adegau cynyddol yn codi gyda nifer o ffigyrau gwleidyddol a chyhoeddus yn Senedd Cymru, San Steffan, Ewrop a thu hwnt sydd yn achosi consarn am amlygiad diwylliant cywirdeb gwleidyddol eithafol ynghyd a\u2019r cyfyngu cyffredinol yma ar ryddid barn."}, {"text_idx": "#000094", "text": "Ac mae\u2019n ymddangos i fi fod nifer o\u2019n gwleidyddion presennol, yng Nghymru ac ar draws y byd, ddim cweit wedi deall sut yn union mae rhyddid barn yn gweithio. Pan mae gwleidydd Cymreig neu unrhyw un arall yn gwneud sylwad a mynegi barn bersonol na sydd yn cael ei gysidro yn wleidyddol gywir neu, er enghraifft, fynegi barn am normau cymdeithas, mae nifer o wrthwynebwyr yn aml yn dod ynghyd i sensro a rhoi stop ar lais y person hwnnw, gan fynnu nad yw ei farn neu eiriau o neu hi \u2018yn dderbyniol\u2019 ac nad oes ganddynt hawl penderfynu beth yw\u2019r norm mewn cymdeithas neu ddim er enghraifft \u2013 tra wedyn yn esbonio iddo fo neu hi be ydi\u2019r normau modern derbyniol y dyle pobol eu parchu a\u2019u dilyn."}, {"text_idx": "#000095", "text": "Y safonau dwbwl a\u2019r eironi sydd yn ymddangos i gael ei golli yma wrth gwrs ydi nad ydi hi chwaith i fynu i neb arall i farnu neu sensro barn eraill yngly\u0302n a\u0302 be y mae o neu hi yn ei ystyried ydi\u2019r norm neu ddim gan fod hyn yn farn bersonol sydd yn amrywio o berson i berson. Nid fel hyn mae rhyddid barn na rhyddid meddwl yn gweithio \u2013 mae cymdeithas sydd yn arddel rhyddid barn yn gorfod cydnabod hawl pawb i\u2019w barn yn ogystal a\u0302\u2019u hawl i dramgwyddo eraill os ydynt yn dewis gwneud hynnu."}, {"text_idx": "#000098", "text": "Dinistrio\u2019r teulu traddodiadol gan fod y teulu traddodiadol yn uned greiddiol gryf sydd yn gallu amddiffyn unigolion, cymdeithas, cenedl, a gwareiddiad."}, {"text_idx": "#000099", "text": "2. Dinistrio a chael gwared a\u0302 gwledydd ac o genedlgarwch a chenedlaetholdeb yn gyffredinol"}, {"text_idx": "#000100", "text": "4. Dinistrio hawliau eiddo personol a phreifat."}, {"text_idx": "#000101", "text": "5. Dinistrio a chreu cymhlethdodau a thensiynau di ri yn y berthynas naturiol rhwng dyn a dynes, ac i ymosod ar y syniad o ryw ei hun."}, {"text_idx": "#000102", "text": "6. Annog diwylliant a rheolaeth drwy dechnoleg a gwyddoniaeth a gwthio\u2019r syniad o awtomeiddio, \u2018transhumanism\u2019 ac AI (Artificial Intelligence) sef y syniad o droi pobol mewn i endidau digidol a thechnolegol sydd yn ddibynnol ar ac yn cael eu rheoli gan dechnoleg a/neu wyddoniaeth, yn cynnwys y syniad o frechlynnau a/neu feicro chip neu farc gorfodol tebyg er mwyn tracio a rheoli pawb."}, {"text_idx": "#000103", "text": "7. I ddysgu pob math o rywioldeb i blant mor ifanc a\u0302 phosib \u2013 popeth mae\u2019n ymddangos, heblaw\u2019r syniad o ryw a pherthynas \u2018draddodiadol\u2019 rhwng dyn a dynes o fewn perthynas neu uned deuluol heterorywiol."}, {"text_idx": "#000104", "text": "9. Mewnlifiad gorfodol ar sgel anferth (ac ar draws y byd yn derfynol) er mwyn dinistrio hunaniaeth a diwylliant gwledydd a chenhedloedd, fel bod neb yn unlle gydag unrhyw hunaniaeth a diwylliant unigryw i ymladd ar ei ran a\u2019i warchod."}, {"text_idx": "#000105", "text": "10. Rhyfeloedd ac ofn di derfyn yn y cyfryngau a chreu bogeymen a ffigyrau terfysgol a bygythiadau newydd megis terfysg, rhyfeloedd, materion a pandemics meddygol ayb yn gyson er mwyn cadw pawb mewn ofn a phryder-ac felly yn haws eu rheoli a\u2019u cyfeirio i\u2019r cyfeiriadau/corlannau gwleidyddol \u2018gorau\u2019."}, {"text_idx": "#000106", "text": "11. Creu rhaniadau a rhwygiadau rhwng gwahanol grwpiau, diwylliannau a hiliau mewn cymdeilthas (gan ddefnyddio \u2018critical race theory\u2019 Marcsiaeth ddiwyllianol yn enwedig yn achos gwahanol hiliau) er mwyn eu rhannu, eu rheoli a\u2019u dinistrio (a hefyd elwir yn gyffredinol yn gywirdeb gwleidyddol / Marcsiaeth ddiwyllianol) ac er mwyn ceisio gosod y seiliau ar gyfer system un byd newydd."}, {"text_idx": "#000107", "text": "12. Dinistrio pob crefydd \u2018un Duw\u2019 swyddogol, yn arbennig Cristnogaeth a gwerthoedd Cristnogol, fel bod ideoleg a meddylfryd o dotalitariaeth lwsifferaidd newydd yn gallu cael ei orfodi ar ddynoliaeth yn lle."}, {"text_idx": "#000108", "text": "13. System gyfreithiol annheg sydd yn ochri gyda\u2019r troseddwyr."}, {"text_idx": "#000109", "text": "14. Newid drwy\u2019r amser ac ym mhob maes yn ogystal a\u0302 chreu mwy o fiwrocratiaeth i greu dryswch ac ansicrwydd, ac i geisio dinistrio mora\u0302l."}, {"text_idx": "#000113", "text": "18. Yn yr un modd a\u2019r pwynt uchod, ymosod ar ddynion a chryfderau creiddiol gwryw, a gwneud y rhinweddau yma i fod yn rhinweddau cul, hen ffasiwn a \u2018chynhenid ormesol a threisgar\u2019. Ac yn yr un modd, annog dynion i fod yn \u2018uned gonsumerist\u2019, i fod yn deyrngar i gwmni\u0308au, corfforaethau ac i\u2019r wladwriaeth yn hytrach nag i\u2019w teuluoedd, eu gwragedd ac i gymdeithas a\u2019r genedl."}, {"text_idx": "#000115", "text": "20. Annog ewthanasia fel rhywbeth moesol, derbyniol a normal."}, {"text_idx": "#000119", "text": "A thra bod y materion gwleidyddol gywir ac yn aml, or emosiynol yma y cyfeirir atynt fel Marcsiaeth ddiwylliannol a critical theory \u2013 yn ogystal ac adloniant 24 awr \u2018bara a syrcas\u2019 \u2013 yn cymeryd mwy a mwy o amser ac egni pobol a gwleidyddion, mae\u2019r materion mawr megis hawliau sylfaenol pobol i wneud gyda phreifatrwydd o\u2019r surveillance state, sut mae\u2019r system arian a bancio yn wirioneddol gweithio, rhyfeloedd anghyfreithlon, pydredd a thwyll o fewn y gyfraith a chyrff cyhoeddus, a neo ryddfrydiaeth economaidd y globaleiddwyr corfforaethol trachwantus, oll yn cael eu hanwybyddu."}, {"text_idx": "#000120", "text": "Y realiti budur yw mae cael gwared o un system a\u2019i ail osod gyda system llawer gwaeth yw bwriad y Neo Farcswyr \u2013 yn wybyddus neu ddim iddyn nhw; system fydde yn cael ei reoli gan decnocratiaeth corfforaethol, wyddonol a thechnolegol fyd-eang ar y top fel y\u2019i ddangosir gan nifer fawr o fudiadau a chyrff rhyngwladol dros y blynyddoedd \u2013 a ni blebs oddi tanynt yn cael ein rheoli a\u2019n \u2018ffarmio\u2019 mewn system gomiwnyddol gan y pwerau corfforaethol umbenaidd yma uwchben. Mae system debyg iawn i\u2019w gweld yn Tseinia rwan gyda\u2019i Social Credit Scheme dystopaidd. Ac mae llawer yn dadlau mae dyma be sydd ganddom ninnau yn y gorllewin yn barod i raddau helaeth."}, {"text_idx": "#000121", "text": "Ni fydd amryw yn fodlon ystyried fod hyn i gyd yn mynd mlaen yn fwriadol. Ond p\u2019unai ei fod yn fwriadol neu ddim mae o yn mynd mlaen beth bynnag. Ac mae angen deall fod yr agenda yma i reoli rhyddid barn a rhyddid meddwl pobol yn fygythiad i bawb, beth bynnag eu daliadau."}, {"text_idx": "#000122", "text": "Mae\u2019n rhaid ymladd am ryddid barn pawb yn cynnwys rhyddid barn pobol rydym yn anghytuno a nhw. Drwy ladd a rhoi stop ar ryddid barn eraill rydym yn lladd ein hawl ein hunain i fynnu rhyddid barn. Mae cymdeithas rydd, waraidd ac agored yn dibynnu ar y rhyddid greiddiol yma i oroesi a ffynnu."}, {"text_idx": "#000123", "text": "Ac mae angen rhoi sdop ar y dotalitariaeth ffug rhyddfrydol yma drwy annog pw\u0302er a gallu yr unigolyn i ddysgu a dirnad ac i feddwl dros ei hun. Ac i wrthod gormes yn ei holl ffurfiau. Ei drafod, ei wrthod a\u2019i ymladd nes ei fod yn diflannu fel niwl y bore."}]